Täna oli Madisel taas lasteaiahommik. Kuigi reedene intsident tegi Madise pisut ebakindlaks, polnud hommikul hullu, sest kohal oli Madise lemmikõpetaja ja näolõhkuja oli koju jäänud. Lasteaias oli olnud laulutund, kus oli lauldud laulu vallatust  koerakesest. Tunnis tutvustati oravaid ja siile. "Oravid ja siilid elavad metsas", rääkis Madis kodus teistele ka.  Õhtul aga olid telekas Tipp ja Täpp. Pahkluid paljastavate viigipükstega taat, kel juuksed võiga üle pea kammitud tegi värvilisest paberist vinget autot. Madis tahtis ka. Pildil teebki Madis isaga autot ja sõidutab seda mööda põrandat.  Hommikumantel on harjutamise jaoks seljas. Nädalavahetusel on plaan minna spaasse ja seal on hea peale sulistamist end hommikumantlisse pakkida.